**Ministru kabineta noteikumu projekta „Grozījumi Ministru kabineta 2009.gada 26.maija noteikumos Nr.457 „Noteikumi par ģenētiski modificēto organismu apzinātu izplatīšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ģenētiski modificēto organismu aprites likuma 5.panta pirmās daļas 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2009.gada 26.maija noteikumi Nr.457 „Noteikumi par ģenētiski modificēto organismu apzinātu izplatīšanu” (turpmāk – noteikumi Nr.457).2015.gada 11.martā tika pieņemta Eiropas Parlamenta un Padomes Direktīva (ES) 2015/412, ar ko Direktīvu 2001/18/EK groza attiecībā uz iespēju, ka dalībvalstis var ierobežot vai aizliegt ģenētiski modificēto organismu audzēšanu savā teritorijā (turpmāk – Direktīva Nr.2015/412). Ar Direktīvu Nr.2015/412 ir nodrošināts juridiskais pamats Eiropas Savienības tiesiskajā regulējumā par ģenētiski modificētiem organismiem, lai dalībvalstis drīkstētu ierobežot vai aizliegt ģenētiski modificēto (turpmāk – ĢM) kultūraugu audzēšanu savas valsts teritorijā vai tās daļā, paredzot divas iespējas.**Pirmā iespēja** – ĢM kultūraugu audzēšanas atļaujas piešķiršanas vai pagarināšanas procesā dalībvalsts var pieprasīt **grozīt pieteikumā norādīto teritoriju**, lai panāktu, ka Eiropas Savienības atļauja nav spēkā attiecīgās dalībvalsts teritorijā vai tās daļā.**Otrā iespēja** – ja audzēšanas atļauja ir izdota Eiropas Savienības līmenī, dalībvalsts drīkst **aizliegt vai ierobežot attiecīgā ĢM kultūrauga audzēšanu, pamatojoties uz konkrētiem iemesliem**. Šie aizliegumi vai ierobežojumi tiek pamatoti ar citiem apsvērumiem, nevis ar vides un veselības risku novērtējumā minētajiem apsvērumiem, kā tas notiek Eiropas Savienības atļauju piešķiršanas procesā.Direktīva Nr.2015/412 nosaka pārejas periodu līdz 2015.gada 3.oktobrim, un šajā laikā ir iespēja pieprasīt Latvijas teritorijas izslēgšanu no jau piešķirtās atļaujas ĢM kukurūzas MON 810 un to septiņu citu ĢM kultūraugu audzēšanas, par kuriem iesniegti pieteikumi audzēšanas atļaujas saņemšanai.2015.gada 18.jūnijā Saeima pieņēma likumu „Grozījumi Ģenētiski modificēto organismu aprites likumā”, kas:1) paredz Zemkopības ministrijas kompetenci sagatavot un konkrēta ĢM kultūrauga audzēšanas atļaujas piešķiršanas procesā iesniegt Eiropas Komisijai prasību izslēgt Latviju vai atsevišķu tās daļu no tās teritorijas, kurā atļauta attiecīgā ĢM kultūrauga audzēšana;2) nosaka, ka Ministru kabinets var noteikt ierobežojumu vai aizliegumu Latvijā vai atsevišķā tās daļā audzēt konkrētu ĢM kultūraugu, ievērojot vides politikas mērķus, lauksaimniecības politikas mērķus, zemes izmantošanas politiku, teritorijas attīstības plānošanas dokumentus, sociālekonomiskos apsvērumus, centienus izvairīties no ģenētiski modificēto organismu klātbūtnes citos produktos vai citus iemeslus, kas izriet no valsts politikas nostādnēm;3) dod pilnvarojumu Ministru kabinetam noteikt kārtību, kādā ierobežo vai aizliedz ģenētiski modificēto kultūraugu audzēšanu.Tā kā Eiropas Parlamenta un Padomes Direktīvas 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu (turpmāk – Direktīva 2001/18/EK) prasības ir ietvertas noteikumos Nr.457, attiecīgi ir jāgroza noteikumi Nr.457, tāpēc ir sagatavots Ministru kabineta noteikumu projekts „Grozījumi Ministru kabineta 2009.gada 26.maija noteikumos Nr.457 „Noteikumi par ģenētiski modificēto organismu apzinātu izplatīšanu” (turpmāk – noteikumu projekts).Noteikumu projekts nosaka ĢM kultūraugu audzēšanas ierobežošanas vai aizliegšanas kārtību. Ministru kabinets, pieņemot rīkojuma projektu saskaņā ar 44.5 punktupar ģenētiski modificētā kultūrauga aizliegšanu vai ierobežošanu, sagatavo administratīvo aktu un atbilstoši Administratīvā procesa likumam norāda tajā pamatojumu atbilstoši Ģenētiski modificēto organismu aprites likumam.Direktīva Nr. 2015/412 attiecas tikai uz ĢM kultūraugu audzēšanu, nevis uz ĢM sēklu un augu pavairošanas materiālu un no ĢM kultūraugiem iegūtu produktu brīvu apriti un importu. |
| 3. | Projekta izstrādē iesaistītās institūcijas | Pārtikas drošības, dzīvnieku veselības un vides zinātniskais institūts „BIOR” un Valsts augu aizsardzības dienests |
| 4. | Cita informācija | **Nav** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Personas, kas vēlas sākt tādu ĢM organismu izplatīšanu tirgū, par kuriem ES nav izsniegta atļauja vai jau ir izsniegta atļauja.2. Personas, kas nodarbojas ar ģenētiski modificēto kultūraugu audzēšanu.3. Pārtikas drošības, dzīvnieku veselības un vides zinātniskais institūts „BIOR” un Valsts augu aizsardzības dienests. Nav iespējams noteikt to personu skaitu, kas vēlētos izplatīt ĢM organismus, jo patlaban Latvijā neviens neaudzē ĢM kultūraugus. |
| 2. | Tiesiskā regulējuma ietekme uz tautsaimniecību un administratīvo slogu | 2009.gada Vides ministrijas organizētajā aptaujā „Par vai pret ĢMO Latvijā”, kurā piedalījās 37 440 respondenti, 95% balsotāju iebilda pret ĢMO apriti Latvijā. Ņemot vērā Latvijas sabiedrības negatīvo nostāju pret ĢM organismu apriti, noteikumu projekta pieņemšanai būs pozitīva ietekme uz lauksaimniecību, nodrošinot to, ka turpmāk ĢM kultūraugu audzēšana Latvijā praktiski nebūs iespējama.Administratīvais slogs palielināsies Zemkopības ministrijai, kura gatavos informāciju iesniegšanai Eiropas Komisijā. |
| 3. | Administratīvo izmaksu monetārs novērtējums | Noteikumu projekts paredz, ka Zemkopības ministrija paziņo Eiropas Komisijai prasību aizliegt attiecīgo ĢM kultūraugu. Paredzēts, ka Zemkopības ministrija vidēji divos gados varētu sagatavot vienu šādu prasību. Pēc www.csb.gov.lv datiem, vidējā alga sabiedriskajā sektorā 2014.gadā ir EUR 813,00 mēnesī. Pieņemot, ka vienas prasības sagatavošana un iesniegšana Eiropas Komisijā varētu aizņemt divas stundas dienā, sabiedriskā sektora administratīvās izmaksas ir šādas:C= 5,08 x 2h x 0,5= 5,08 EUR |
| 4. | Cita informācija | Nav |

*Anotācijas III un IV sadaļa – projekts šīs jomas neskar*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva Nr.2015/412 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Direktīva Nr.2015/412 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīva Nr.2015/412** |
| 26.a. panta 1.a punkts | MK 2015.gada 10.februāra noteikumi Nr.78 „Ģenētiski modificēto kultūraugu līdzāspastāvēšanas noteikumi” | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 1.punkts | 44.1 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 1.punkta 3. un 4.teikums | Nav jāpārņem; norma attiecas uz ES Komisijas kompetenci. | Nav attiecināms. | Nav attiecināms. |
| 26.b.panta 2.punkta 1.rindkopa | 44.2 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 2.punkta 2. rindkopa | 44.3 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 2. punkta 3. rindkopa | Nav jāpārņem; norma attiecas uz ES Komisijas kompetenci. | Nav attiecināms. | Nav attiecināms. |
| 26.b.panta 2. punkta 4. rindkopa | 44.4 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 3.punkts | 44.5 un 44.6 punkts;Ģenētiski modificēto organismu aprites likums  | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 4.punkts | 44.7 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 4.punkts „a” apakšpunkts | 44.8 punkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 4.punkts „b” apakšpunkts | 44.8 punkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 4.punkts „c” apakšpunkts | Nav jāpārņem; norma attiecas uz ES Komisijas kompetenci. | Nav attiecināms. | Nav attiecināms. |
| 26.b.panta 4.punkta 2.rindkopa un 3.rindkopa | 44.9 un 44.10 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 5.punkts | 44.111. apakšpunkts un 50.1 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 6.punkta „a” apakšpunkts | 50.1 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 6.punkta „b” apakšpunkts | Nav jāpārņem, norma attiecas uz ES Komisijas kompetenci. | Nav attiecināms. | Nav attiecināms. |
| 26.b.panta 7.punkts | 44.112.punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 26.b.panta 8.punkts | MK 2009.gada 26.maija noteikumu Nr.457 „Noteikumi par ģenētiski modificēto organismu apzinātu izplatīšanu” | Minētā norma ir pārņemta pilnībā. | Pārņemtā norma neparedz stingrākas prasības. |
| 26.c pants | 44.1 un 44.12 punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.pants | Nav jāpārņem; norma attiecas uz ES Komisijas kompetenci. | Nav attiecināms. | Nav attiecināms. |
| 3.pants | Nav jāpārņem; norma attiecas uz ES Komisijas kompetenci. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Izmantota Direktīvas Nr.2015/412 1.pantā (Direktīvas 2001/18/EK 26.b pants) noteiktā rīcības brīvība dalībvalstīm aizliegt vai ierobežot konkrētu ĢM kultūraugu audzēšanu savā teritorijā, kā arī pieprasīt noteikt teritoriju, kurā atļauts audzēt konkrēto ĢM kultūraugu, un izslēgt Latviju no tās. Tāpat arī izmantota Direktīvas Nr.2015/412 26.c pantā noteiktā rīcības brīvība.2009.gada 21.maija Saeimas Eiropas lietu komitejas sēdē tika pieņemts politisks lēmums, ka Latvija, ņemot vērā sabiedrības negatīvo nostāju, turpmāk neatbalstīs nevienu ES tiesību aktu projektu, kurš atļaus laist ES tirgū produktus, kas satur ģenētiski modificētus organismus, kā arī ir paredzēti audzēšanai.Ģenētiski modificēto organismu aprite ir jūtīgs jautājums Latvijas sabiedrībai, tāpēc Latvija ir ieinteresēta saglabāt no ģenētiski modificētiem kultūraugiem brīvu zemi.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktiaktivitātes saistībā ar projektu | Projekts bija ievietots Zemkopības ministrijas tīmekļa vietnē no 2015.gada 3.jūlija līdz 15.jūlijam. |
| 2. | Sabiedrības līdzdalība projekta izstrādē | Noteikumu projekts ir saskaņots ar Zemkopības ministrijas starpinstitūciju darba grupu „Ģenētiski modificētie organismi, ģenētiski modificētā pārtika un ģenētiski modificētā dzīvnieku barība”, kurā ir pārstāvji no Latvijas Universitātes, Latvijas Lauksaimniecības universitātes, Latvijas Ģenētiķu un selekcionāru biedrības, Vides konsultatīvās padomes, biedrības „Lauksaimnieku organizāciju sadarbības padome” u.c. organizācijām. |
| 3. | Sabiedrības līdzdalības rezultāti | Nav saņemts neviens iebildums vai priekšlikums par noteikumu projektu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabinets, Zemkopības ministrija, Pārtikas drošības, dzīvnieku veselības un vides zinātniskais institūts „BIOR” un Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek paplašināti vai sašaurināti. Projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Projekta izpilde tiks nodrošināta noteikumu projekta izpildē iesaistīto institūciju pieejamo cilvēkresursu ietvaros. |
| 3. | Cita informācija | Nav |

# Zemkopības ministrs J.Dūklavs

25.09.2015. 10:27

|  |
| --- |
| 1705E.Kalvāne67027630, Everita.Kalvane@zm.gov.lv |